CELEX: C2004/179/31
Language: da
Date: 2004-07-10 00:00:00
Title: Sag T-173/04: Sag anlagt den 14. maj 2004 af Jürgen Carius mod Kommissionen for De Europæiske Fællesskaber

10.7.2004   
            
            
               DA
            
            
               Den Europæiske Unions Tidende
            
            
               C 179/16
            
         Sag anlagt den 14. maj 2004 af Jürgen Carius mod Kommissionen for De Europæiske Fællesskaber
   (Sag T-173/04)
   (2004/C 179/31)
   Processprog: fransk
   Ved De Europæiske Fællesskabers Ret i Første Instans er der den 14. maj 2004 anlagt sag mod Kommissionen for De Europæiske Fællesskaber af Jürgen Carius, Bruxelles, ved avocat Nicolas Lhoëst, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Afgørelsen af 21. maj 2003 fra Generaldirektøren for GD ADMIN, som uden ændringer stadfæster sagsøgerens rapport vedrørende karriereforløb for perioden 1.7.2001-31.12.2002, annulleres.
            
         
               —
            
            
               Kommissionens afgørelse af 23. december 2003 om afvisning af sagsøgerens klage annulleres om nødvendigt.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet gjort gældende, at det nye bedømmelsessystem er ulovligt, idet det er baseret på kriterier, som ikke er objektive, og ikke gør det muligt for den bedømte i rette tid at blive bekendt med sin bedømmelsesrapport med henblik på i givet fald at kunne fremkomme med bemærkninger til bedømmeren.
   Sagsøgeren har ligeledes gjort gældende, at begrundelsespligten er tilsidesat derved, at der ikke på behørig vis er redegjort for den væsentligt ringere bedømmelse af hans fortjenester, samt at der er sket et åbenbart urigtigt skøn.